Hoe om deeltydse werk vir jóú te laat werk - Solidariteit Wêreld LoopbaanSolidariteit Wêreld Loopbaan
Tuis › Artikels › Hoe om deeltydse werk vir jóú te laat werk
Hoe om deeltydse werk vir jóú te laat werk
Woensdag, November 9th, 2016
Deeltydse werk het definitief ŉ toekoms, op internasionale sowel as plaaslike vlak.
In die eerste plek beteken oorskakeling na ŉ deeltydse benadering nie dat jy nie in jou loopbaan sal vorder nie. So ŉ reëling het uitdagings, maar baie wegbrekers is besig om te bewys dat hierdie struikelblokke nie onoorkomelik is nie
“Die meeste professionele mense begin om deeltyds te werk om oplossings in hul lewens te kry,” sê Vivian Corwin, spesialisskrywer vir Harvard Business Review. “Hulle het jong kinders, wil ŉ MBA behaal of moet vir bejaarde ouers sorg.”
Maar heeltemal te dikwels skep deeltydse werk net soveel probleme as wat dit oplos, voeg Corwin by. “In die bestegeval-scenario werk baie deeltyders langer ure as wat hulle wou. In die swakste geval, sien hulle hoe hulle waarde vir hul organisasies stadig maar seker wegkwyn.”
Die goeie nuus is dat ŉ stewige aantal maatskappye hard op soek is na deeltydse werkers ─ en daar word verwag dat hierdie getal in die komende jare sal styg, sê Laura Shin, deskundige bydraer tot Forbes Magazine. “Byna een uit elke vyf werkers is deeltyds en Emergent Research en Intuit voorspel dat dit teen 2020 tot 40% sal styg.”
Ten spyte daarvan dat sommige deeltydse professionele mense enkele komplikasies ervaar het, het hulle strategieë gevind wat werk. “Oor die afgelope twee jaar het ons deeltydse werk nagevors as deel van ŉ breë navorsingsprojek wat kwessies rondom werk-lewe-balans ondersoek,” verduidelik Corwin, met verwysing na ŉ span gespesialiseerde navorsers. “Ons het onderhoude gevoer met 30 deeltydse professionele mense sowel as 27 van hul kollegas en bestuurders. Ons proefgroep het onder andere ingenieurs, finansiële analiste, spesialiste in inligtingstegnologie en konsultante ingesluit.”
Die span se navorsing het sterk ooreenkomste blootgelê in die benaderings van suksesvolle professionele mense. Kom ons kyk na die strategieë wat deeltyders bedink het om ŉ sukses van hul unieke status te maak:
Strategie 1: Suksesvolle deeltydse professionele mense is openlik met die organisasie oor hul werk-lewe-prioriteite, hul skedules sowel as hul toekomsplanne.
Strategie 2: Suksesvolle deeltydse professionele mense wys baie duidelik op die besigheidsgevalle vir hul reëlings en die nie-ontwrigtende ─ selfs positiewe ─ uitwerking op resultate en opbrengs.
Strategie 3: Suksesvolle deeltydse professionele mense stel roetines vas om hul werktyd te beskerm en skep rituele om hul tyd by die huis te beskerm.
Strategie 4: Suksesvolle deeltydse professionele mense soek promotors in die senior bestuur wat hulle nie net teen skeptici beskerm nie maar hulle aktief op en af met die geledere langs aanprys vir hul reëlings.
Strategie 5: Suksesvolle deeltydse professionele mense herinner hul kollegas kalm maar beslis daaraan dat hulle, ten spyte van hul deeltydse status, steeds deelneem en nie geïgnoreer kan word nie.
“Daar is ŉ sekere tipe bestuurder ─ dikwels ouer en manlik ─ wat fleksiewerk beskou as ŉ teken dat ŉ persoon nie toegewyd is nie,” sê professor Cary Cooper, ŉ deskundige in organisatoriese sielkunde en gesondheid by die Lancaster University Management School. “Dit kan aanleiding gee tot die persepsie dat hulle nie ‘behoorlike werk’ lewer nie en dit kan hul vooruitsigte op bevordering benadeel.”
“Die vraag,” voeg Cooper egter ferm by,” moet wees lewer hulle resultate? Mense moenie geoordeel word aan hoeveel uur hulle op kantoor deurbring nie maar aan hoeveel hulle gedoen kry.”
Anna Browning, 2013, “Can you be part-time and powerful?”, BBC News Magazine, http://www.bbc.com/news/magazine-22461411
Laura Shin, 2015, “Want To Work From Home Part-Time? These Are The Top 35 Companies Hiring In 2016”, Forbes, http://www.forbes.com/sites/laurashin/2016/07/11/want-to-work-from-home-part-time-these-are-the-top-35-companies-hiring-so-far-in-2016/#12c4b34a4f2c
Vivien Corwin, 2010, “Five Strategies of Successful Part-Time Work”, Harvard Business Review, https://hbr.org/2001/07/five-strategies-of-successful-part-time-work?cm_sp=Topics-_-Links-_-Read%20These%20First
Werk en studeer saam: Pak dit só aan	Dit is moontlik, maar nie maklik nie. Hier is ses wenke om jou te help: * Selfmotivering Dit is moeilik om gemotiveer te bly as mens te besig is. Bly in aanraking met jou medestudente en bly op die hoogte van alles deur hulle te kontak as iets belangrik voorlê. * Stel doelwitte en […]	Werk is ŉ aksie, nie ŉ plek	Anja van den Berg Mense werk deesdae op baie meer verskillende maniere as wat hulle 20 jaar gelede gedoen het. Tele-pendel (“telecommuting”), modulêre werk- en proses-ontwerpe, globale spanne wat 24/7 werk, kweekplekgedrewe organisatoriese modelle en uitgebreide opsies om werk na behoefte aan te pas is vinnig besig om die norm te word. Die dae […]	2017-sukses: Wen klein en hou aan beweeg!	Anja van den Berg Wil jy vanjaar gewig verloor? Dalk ’n nuwe werk kry? Meer gehaltetyd met jou gesin inruim? As dit vir jou moeiliker is om Nuwejaarsbesluite uit te voer as om dit te neem, is jy nie alleen nie. Kom ons skakel die misluksituasie om in deurlopende vordering en sukses! Wen klein, wen […]	1